Dermaga

Dermaga ( [dĕr.ma.ga], ; ) ialah satu binaan tempat untuk kapal berlabuh dan ditambat untuk proses pemuatan dan pemunggahan kargo.

Antara kegiatan lain yang dilakukan di dermaga ialah pengisian bahan api dan air bersih, pemerosesan bahan kumbahan, dan pusat penyimpanan sementara jika terdapat kemudahan gudang.

Reka bentuk asas dermaga terdiri daripada satu pelantar rata yang disokong oleh cerucuk atau tiang-tiang.

Jenis dermaga 
 Dermaga kargo pukal cerai - dermaga yang dikhususkan untuk pengendalian kargo pukal cerai yang sama ada menggunakan kren dari dok mahupun kren yang terpasang bina dalam kapal itu sendiri.

 Dermaga kontena - dermaga yang dikhususkan untuk pengendalian kontena yang menggunakan kren dermaga.

 Dermaga kargo pukal - dermaga yang dikhususkan untuk pengendalian kargo barangan yang dibawa secara pukal seperti arang batu, bijih besi dan petroleum. Terdapat alat pengendalian seperti pancuran, penyodok timba (bucket shovel), pemunggah cekau (grab unloader) dan tali sawat penyampai (conveyor belt).

 Dermaga marina - dermaga yang digunakan untuk kapal pesiaran dan bot laju.

 Demaga perikanan - dermaga khusus untuk kegiatan perikanan seperti pemunggahan hasil laut dan penambatan kapal dan bot nelayan.

Lihat juga 
 Pengkontenaan
 Kontena
 Kargo pukal
 Kargo pukal cerai

Infrastruktur pelabuhan